JayJayThrowThrow/commonwealth-wiki-mix huggingface dataset:
خواب ساطع

خواب ساطِع (lucid dream) اصل میں ایسے خوابوں کو کہا جاتا ہے کہ جو انتہائی واضح اور روشن اور ساطع۔ ہوتے ہیں۔ ایسے خوابوں کا تجربہ بہت سے افراد کو ہوتا ہے کہ جب انھیں خواب کے دوران یہ احساس بھی ہو رہا ہوتا ہے کہ وہ کوئی خواب دیکھ رہے ہیں اور خواب بھی جاری رہتا ہے۔ خواب ساطع کی حالت میں آگاہی اس درجے تک پائی جا سکتی ہے کہ وہ شخص فی الحقیقت حالت نیند میں ہونے کے باوجود خواب کا احساس بیدار کرنے والے اعصابی عوامل کو حقیقی سمجھ سکتا ہے؛ ماہرین نفسیات کے مطابق فہم تین اقسام سامنے آتی ہیں اور یہ وہ حالتیں یا اقسام ہیں کہ جن کی مدد سے ایک شخصیت، حالت بیداری میں اپنا طبیعی وجود برقرار رکھتی ہے، ان اقسام میں؛ 1 فہم المظاہر (phenomenal-awareness) یعنی رونما ہونے والے حالات و واقعات و مظاہر کی فہم، 2 فہم الذاتی (self-awareness) یعنی اپنی ذات اور اپنے وجود اور اس کے رویوں کے بارے میں فہم و ادراک اور 3 مابعد الفہم (meta-awareness) یعنی دماغ میں رونما ہونے والی اندرونی شعوری و عقلی حالتوں اور کیفیات کی فہم۔ حالت بیداری میں یہ تمام اقسام فہم موجود تسلیم کی جاتی ہیں اور جبکہ حالت نیند میں ابتدائی دو اقسام فہم ماہرین نفسیات کے مطابق موجود ہوتی ہیں جبکہ تیسری قسم یعنی مابعد الفہم سوتے ہوئے جسم میں ناپید ہوتی ہے؛ ماسوائے ایک حالت نیند کے جس کو خواب ساطع کا نام دیا گیا ہے
حوالہ جات

زمرہ:خواب
زمرہ:ذہنی عوامل
زمرہ:ممارسات عہد نو
زمرہ:مظاہر
زمرہ:تحلیل نفسی
زمرہ:علامات
زمرہ:ہنر
زمرہ:ذاتی ترقی
کشف

کشف کے معنی کھولنے اور پردہ اٹھانے کے ہیں۔ کشف علم کے پانچ غیر مادی ذرائع میں سے ایک ذریعہ ہے جو حواس خمسہ کے بغیر حاصل ہو تا ہے پہلا درجہ ” فراست “ دوسرا ” حدس “ تیسرا ” کشف “ چوتھا ” الہام “ اور پانچواں درجہ ” وحی “ کا ہے۔
* حدس کے بعد کشف کا درجہ ہے انسان کے نیک اعمال اور حسن اخلاق کے باعث مادیت کے ظلمانی پردہ چاک ہوجاتے ہیں اور مادی اشیاء روحانی عالم میں مشاہدہ کے طور پر نظر آنے لگتی ہیں زیادہ تر ان کا حصول رؤیا اور خواب میں ہوتا ہے لیکن ایک حالت سونے اور جاگنے کے درمیان بھی ہوتی ہے جس میں صاحب کشف کے حواس سونے والے کی طرح بیکار ہوجاتے ہیں اور رؤیا کی حالت بیدار ہوجاتی ہے اور حواس کا تعطل بلاریب اختیار نہیں ہوتا اگرچہ اس کو حاصل کرنا کسبی اور اختیاری امر ہے۔
* روحانیت میں کشف ایک ایسی صلاحیت ہے، جس کی بدولت اس صلاحیت کا حامل کائنات میں کسی بھی جگہ طیر و سیر کر سکتا ہے۔ کشف کے ذریعے، کشف کرنے والے فرشتوں، پیغمبروں اور ولیوں سے ملاقات کرسکتے ہیں۔ کشف کرنے والے کو کھلی یا بند آنکھوں سے کشف کرنے پر قادر ہوتا ہے، تاہم یہ کشف کرنے والے کے مراتب و مقامات پر منحصر ہے۔ کشف کی سو سے زائد اقسام ہیں۔ کشف کرنے والے کا مادی جسم دنیا میں اپنی جگہ پر متمکن ہوتا ہے جبکہ تخیل کی پرواز، اُس کو کسی بھی جگہ لے جا سکتی، اس عمل کے دوران کشف کرنے والے کو اپنا مادی جسم بھی نظر آتا ہے اور یوں محسوس ہوتا ہے کہ وہ اپنے مادی جسم کو چھوڑ کر روحانی جسم کے ذریعے سفر کر رہا ہے۔ کشف کی مشہور اقسام میں کشف القبور، کشف الصدور اور کشف الحضور زیادہ مشہور ہیں۔
* تاہم کشف کے صحیح ہونے کی کوئی ضمانت نہیں ہے، کشف شیطانی اور رحمانی دونوں طرح کا ہو سکتا ہے کیونکہ کشف میں شیطانی یا رحمانی واردات میں تمیز وہی لوگ کر سکتے ہیں جو صاحب مرتبہ ہوتے ہیں۔ بعض اوقات ایسا بھی ہوتا ہے کہ کچھ لوگوں کو غیر ارادی طور پر کشف ہونے لگتا ہے لیکن روحانیت کشف کی مرتبہ کی ضمانت یا باعث عروج صلاحیت نہیں سمجھا جاتا۔
حوالہ جات

زمرہ:تصوف
زمرہ:مذہبی اصطلاحات
زمرہ:ویکی ڈیٹا سے مطابقت رکھنے والی مختصر تفصیل
نفس

لفظ نفس، کا اردو میں کوئی ایک متفقہ مفہوم بیان کرنا ایک اتنا ہی نازک اور مشکل کام ہے کہ جتنا اس کا کوئی انگریزی متبادل بیان کرنا۔ یہ لفظ اردو زبان میں نا صرف یہ کہ مذہبی دستاویزات میں متعدد معنوں میں آتا ہے بلکہ عام بول چال میں بھی اس کا استعمال متعدد مختلف مواقع پر کیا جاتا ہے۔ بعض ذرائع اسے روح سے متراف قرار دیتے ہیں۔ نفس سے ملتا ہوا مفہوم رکھنے والا ایک اور لفظ جو لفظ نفس کی طرح قرآن میں آتا ہے، وہ روح ہے جس کی انگریزی Spirit بھی کی جاتی ہے۔ علما کی ایک جماعت کے نزدیک یہ دونوں ایک ہی لفظ ہیں جبکہ دیگر ان دونوں کو ایک دوسرے سے الگ بیان کرتے ہیں۔ اس دائرہ المعارف پر ان کو الگ الگ رکھنے کی کوئی فلسفیانہ یا مذہبی وجہ نہیں اور نہ اس کا مقصد کسی ایک مکتب فکر کی نمائندگی ہے بلکہ یہاں ان کو ان میں درج مواد کے لحاظ سے علاحدہ رکھا گیا ہے۔ ان دو الفاظ کے اس متبادل استعمال کی مثالیں قرآن کے مختلف انگریزی تراجم سے بھی ملتی ہیں مثلا؛ سورہ النساء آیت 171 میں روح کے لیے محمد اسد نے soul کا جبکہ یوسف علی نے spirit کا لفظ اختیار کیا ہے۔ پیچیدگی کا ایک اور مقام تب آتا ہے کہ جب اس لفظ نفس کی اصل الکلمہ سے بنے ایک عام لفظ تنفس پر غور کیا جائے جس کے معنی سانس لینے کے عمل کے آتے ہیں اور اسی وجہ سے نفس کو سانس بھی کہا جاتا ہے اور اس سانس (پھونک) کے تصور کے برعکس دوسری جانب قرآن کی سورت الحجر کی آیت29میں آتا ہے کہ ---- پھر جب پورا بنا چکوں میں اسے اور پھونک دوں اس میں اپنی روح تو گر جانا تم اس کے لیے سجدے میں۔ اور اس ابتدائیہ کے آخر میں ایک دلچسپ پہلو یہ کہ مذہبی (اور اسلامی دستاویزات) میں بھی نفس کو روح کے متضاد بھی تحریر کیا جاتا ہے اور نفیس بھی؛ یعنی نفسانی خواہشات کے مفہوم میں یہی نفس ہوتا ہے کہ جو انسانی وجود کو اللہ سے دور کرتا ہے جبکہ روح انسان کو اللہ کی جانب لے جانے کا تصور اپنے اندر رکھتی ہے۔
نفس کا مفہوم

مندرجہ بالا ابتدائیییہ میں بیان کردہ لفظ نفس کے مختلف معنوں میں استعمال کے بعد یہ سوال پیدا ہوتا ہے کہ آخر نفس کا اصل مفہوم کیا ہے۔ چونکہ لفظ عربی ہے اور اسی وجہ سے مناسب معلوم ہوتا ہے کہ عربی کے قواعد کی رو سے ہی اس پر غور کیا جائے۔ اردو میں چونکہ عام طور پر بلا اعراب ہی لکھا جاتا ہے اس وجہ سے تلفظ کی حرکات واضح نہیں ہو پاتیں، لفظ نفس کے اعراب کے لحاظ سے تین تلفظ آتے ہیں؛
# جس کے معنی ہوا، سانس اور نگلنے وغیرہ کے آتے ہیں۔ جبکہ فرہنگ آصفیہ میں ہے۔ دم کشی،سانس،تنفس،ناک سے قلب کی ترویج کے واسطے ہوا لینا،ناک کے رستے اندرونی ہوا نکالنا۔ اس کی جمع انفاس آتی ہے۔
# جس کے معنی قیمتی، نادر اور بیش قیمت ہونے کے ہوتے ہیں۔
# جس کے معنی باطن، ذات، روح اور انسان (شخصیت) کے آتے ہیں۔ فرہنگ آصفیہ میں جان، روح،آتما،ذات ہستی،عین، وجود ،حقیقت شے، حقیقت،جوہر، اصلیت،لب لباب،اس کی جمع نفوس اور انفُس آتی ہے۔
حوالہ جات

زمرہ:اسلامی اصطلاحات
زمرہ:اصطلاحات تصوف
زمرہ:خود
زمرہ:شیعہ اعتقادات
زمرہ:صوفی نفسیات
زمرہ:صوفیانہ فلسفہ
زمرہ:مذہبی اصطلاحات
زمرہ:تصورات خودی
زمرہ:ویکی ڈیٹا سے مطابقت رکھنے والی مختصر تفصیل
زمرہ:قرآنی اصطلاحات
سید عامر علی

سید عامر علی (5 جون، 1977ء) کراچی میں مقیم ایک معروف ماہر تعلیم، کالم نگار اور آزاد نگار صحافی ہیں۔ عامر کی پیدائش 5 جون، 1977ء کو کراچی میں ہوئی، جامعہء کراچی سے کامرس میں ڈگری حاصل کی۔ تعلیم عامہ و تعلیمی سرگرمیوں کے فروغ کے لیے، کئی ممالک بشمول متحدہ عرب امارات، عمان اور برطانیہ کا دورہ کرچکے ہیں۔ کئی برطانوی جامعات ایک معروف ماہر تعلیم کے طور پر عامر کی خدمات کی معترف ہیں۔
ابتدائی زندگی

انھوں نے لکھنے کا سلسلہ نہایت کم عمری سے شروع کر دیا تھا تاہم اُس وقت کی تحریریں صرف بچوں کے لیے ہوتی تھیں۔ انٹرمیڈیٹ کرلینے کے بعد بچوں کے علاوہ عامر نے تعلیمی مسائل اور پاکستانی بچوں میں اعلٰی تعلیم کے لیے رجحان کو فروغ دینے کے لیے لکھنے کا سلسلہ شروع کیا۔ ان کے مضامین کئی اخبارات بشمول خیلج ٹائمز، ڈان، نوائے وقت، روزنامہ ایکسپریس وغیرہ میں چھپ چکے ہیں۔ اُن کے پسندیدہ ترین موضوعات میں تعلیم، مذہب اور اُمور نوجوانان شامل ہیں۔ وہ تعلیمی نمائشوں اور سیمینارز میں بہت فعال کردار ادا کرتے ہیں۔ انھوں نے کئی برطانوی جامعات اور برطانوی کونسل سے تربیتی اسناد حاصل کیں ہیں۔
حوالہ جات
بصمات شناسی

تصغیر|200px|بصمات شناسی میں استعمال ہونے والہ قرینۂ کمان

بصمات شناسی یا بصماتی توثیق (Fingerprint recognition) دو انسانی بصمات کے درمیان تقابل کی تصدیق کا ایک خودکار طریقہ ہے۔
مزید دیکھیے

* حیات پیمائی
* توثیق
* بصمات
* جلد
* وراثت
* رسائی انضباط میں حیات پیمائی طرزیات

زمرہ:بائیومیٹرک
زمرہ:انگلیاں
زمرہ:تشریح انسان
زمرہ:شناسی
زمرہ:توثیقی طریقے
زمرہ:طبی قانونیات
زمرہ:شمارندی بصارت کے اطلاقات
زمرہ:نشان انگشت
زمرہ:ویکی ڈیٹا سے مطابقت رکھنے والی مختصر تفصیل
نفس (تقابل)

لفظ نفس کے متعدد مفاہیم اور اسلامی دستاویزات میں موجود اس سے متعلق مختلف نظریات کی وضاحت صفحات برائے نفس اور لطیفۂ نفس کے تحت دی گئی ہے جبکہ روح اور نفس کے صفحات پر ان کا آپس میں رشتہ اور ان کے انگریزی متبادلات پر بحث درج ہے۔ اردو ویکیپیڈیا پر لفظ روح کے لیے (صرف تدوینی سہولت کے پیش نظر) انگریزی متبادل spirit اختیار کیا گیا ہے جبکہ نفس کے لیے soul کا متبادل آیا ہے۔ چونکہ نفس کا مفہوم اسلامی نقطۂ نظر سے خاصہ اہم اور طویل ہے جس کے باعث اس کے لیے اسی عنوان نفس سے ایک صفحہ انگریزی ویکیپیڈیا پر بھی تشکیل پا چکا ہے جبکہ ایک اور صفحہ لطیفۂ نفس کے نام سے بھی موجود ہے۔ اب رہ جاتی ہے بات کہ انگریزی لفظ soul کو کس صفحے سے متعلق کیا جائے، تو اس سلسلے میں بہتر یہی معلوم ہوتا ہے کہ چونکہ soul میں اس لفظ یعنی نفس کا مختلف مذاہب میں تصور پیش کیا جانا مناسب لگتا ہے اور اسی وجہ سے نفس بمعنی soul کے لیے اس صفحہ کے عنوان میں قوسین کے مابین (تقابل) کا اضافہ کیا گیا ہے، یہ محض تدوینی نقطۂ نظر کیا گیا ایک اضافہ ہے۔
زمرہ:ابدیت
زمرہ:بھوت
زمرہ:تصورات خودی
زمرہ:تصورات ماوراء الطبیعیات
زمرہ:ثنویت
زمرہ:عقل
زمرہ:مذہبی اصطلاحات
زمرہ:مذہبی فلسفیانہ تصورات
زمرہ:نفس
زمرہ:مذہبی عقائد اور اصول
زمرہ:چھوٹے پیغام خانوں کا استعمال کرنے والے مضامین
سوداویہ

سوداویہ یا مالیخولیا (melancholia) کا لفظ ایک نفسیاتی کیفیت کو ظاہر کرتا ہے اور اسے مزاجی اضطرابات (mood disorders) میں شمار کیا جاتا ہے۔ سوداویہ میں پیدا ہونے والے خلل دماغ کی وجہ سے متاثرہ شخص پر ایک ایسی کیفیت طاری رہتی ہے جو غیر مخصوصہ اكتِئاب (depression) کی علامات سے ساتھ ظاہر ہو۔ موجودہ علم نفسیات میں اسے کبیر اكتِئابی اضطرابات (major depressive disorders) میں شمار کیا جاتا ہے جو اصل میں مزاجی اضطرابات کی ہی ایک قسم ہوتی ہے۔ اس مرض کی وجہ سے مریض میں زندگی سے لگاؤ، ولولۂ حیات اور فعالیت ختم ہوجاتی ہے اور مجموعی طور پر وہ غمگینی، رنجیدگی، کاہلی، پرہیز گفتار اور افسردگی کا شکار رہتا ہے۔ انھی متفرق کیفیات کی وجہ سے اس قسم کے مزاج کو تاریخی طور پر مالیخولیا (یعنی سودا سے سوداوی اور سوداویہ) بھی کہا گیا ہے، سودا کے معنی تاریکی کے آتے ہیں اور اسی وجہ سے حکمت میں اسے نظریۂ اخلاط (humorism) کی رو سے خلط سوداء کی زیادتی کی وجہ سے پیدا ہونے والا مزاج (temperament) بھی تسلیم کیا جاتا ہے۔
حوالہ جات

زمرہ:جذبات
زمرہ:غیر طبعی نفسیات
زمرہ:مزاجی اضطرابات
زمرہ:غیرموجود آئی ایس بی این کے ساتھ صفحات
زمرہ:ویکی ڈیٹا سے مختلف مختصر وضاحت
زمرہ:طب نفسی
زمرہ:پژمردگی (نفسیات)
زمرہ:تاریخ طب نفسی
جہازرانی

تصغیر|200px|1728ء کے سائیکلوپیڈیا سے جغرافیہ، آب نگاری اور جہاز رانی کا جدول
جہاز رانی یا ملاحت (navigation)، جہاز یا گاڑی کی ایک جگہ سے دوسری جگہ حرکت کی نگرانی اور انضباطی عمل ہے۔ اس مضمون کا عنوان گو کہ جہاز رانی ہے لیکن فی الحقیقت یہ جہاں گردانی یا سیاحت و ملاحت سے نزدیک تصور ہے اور آج کل شمارندی دنیا میں انگریزی navigation کا لفظ اپنے جہاز رانی کے معنوں سے بالکل الگ ؛ جہاں گردی، صفحہ گردانی وغیرہ جیسے مفاہیم میں مستعمل نظر آتا ہے۔
مزید دیکھیے

* قطب نما
* ہوائی جہازرانی


زمرہ:جہازرانی
زمرہ:عالمی مقامیابی نظام
زمرہ:مساحیات
زمرہ:چھوٹے پیغام خانوں کا استعمال کرنے والے مضامین
زمرہ:ویکی ڈیٹا سے مختلف مختصر وضاحت
برج ہانوی

300px|تصغیر|برج ہانوی کا آٹھ پلیٹوں کے ساتھ ایک ماڈل
300px|تصغیر| برج ہانوی کا چار پلیٹوں کے ساتھ حل

اس کھیل میں مختلف سائز کی کچھ پلیٹیں ایک دوسری پر (سائز کی) ترتیب سے رکھی گئی ہوتی ہیں۔ کھیل کا مقصد یہ ہے کہ ان تمام پلیٹوں کو اسی ترتیب سے ایک دوسری جگہ پر لے جایا جائے۔ درمیان میں ایک تیسری جگہ کو چال چلتے ہوئے پلیٹوں کو وقتی طور پر رکھنے کے لیے استعمال کیا جا سکتا ہے۔ چال چلنے کے لیے یہ قوانین استعمال ہوں گے۔ کل تین جگہ ہیں چوتھی جگہ استعمال نہیں ہو سکتی۔
* ایک وقت میں صرف ایک پلیٹ کو حرکت دی جا سکتی ہے۔
* کسی جگہ سے سب سے اوپر والی ایک پلیٹ اٹھا کر دوسری جگہ پر رکھی جا سکتی ہے۔
* کوئی بھی بڑی پلیٹ کسی بھی اس سے چھوٹے سائز کی پلیٹ پر نہیں رکھی جا سکتی۔
Events

* برج ہانوی پر ایک ورکشاپ، 18.9. - 22.9.2005, Maribor, Slovenia


زمرہ:میکانکی پہیلیاں
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل
زمرہ:1883ء کی متعارفات
زمرہ:1889ء کی دستاویزیں
زمرہ:انیسویں صدی کی ایجادات
زمرہ:فرانسیسی ایجادات
زمرہ:الخوارزم
زمرہ:کمپیوٹر پروگرامنگ
زمرہ:معمے
زمرہ:علم ادراک
زمرہ:گیم
زمرہ:ریاضیاتی مسائل
زمرہ:کھیل
مزید دیکھیے

* سائنس
* جغرافیہ
* تاریخ
* سیاست
* فن
* مذہب
* فلسفہ
* زبان
ڈیسک ٹاپ تلاش

مکتبیہ تلاش، تلاش کے آلات سے متعلقہ شعبہ کو کہا جاتا ہے، جس میں مکتبیہ، یعنی کمپیوٹر پر محفوظ متن (ملفات)، میں تلاش کی جاتی ہے، بجائے کہ جالبین پر تلاش کرنے کے۔ ان آلات کی مدد سے صارف کے مکتبیہ پر اطلاعات کو ڈھونڈا جا سکتا ہے، جس میں ویب براؤزر کا تاریخہ، برقی خطوط کا وثق، دستاویزات، آوازی فائل، تصاویر اور منظرہ شامل ہیں۔ اس کا فائدہ یہ ہوتا ہے کہ ساعتوں میں تلاش کا نتیجہ آ جاتا ہے۔

کچھ دستیاب مکتبیہ تلاش آلات یہ ہیں
ٹیکنالوجی

مکتبیہ تلاش محرکیہ، مواد کا اشاریہ قاعدہ معطیات بناتے ہیں تاکہ اربوں معطیات کی تلاش میں مناسب رفتار رکھی جا سکے۔ اشاریہ عموماً اس وقت ترتیب دیا جاتا ہے جب کمپیوٹر فارغ ہو۔ اشاریہ بناتے وقت، مکتبیہ تلاش آلات تین طرح کی اطلاعات اکٹھی کرتے ہیں:
* فائل اور راہنامچہ کے نام
* "مابعد معطیات"، جیسے عنوان، مصنف، تبصرہ، جب آواز اور تصویروں سے واسطہ ہو
* اعان دستاویزات کا متن
دستاویزات کے اندر تلاش کرنے کے لیے، آلات کو مختلف طرح کی دستاویزات کو نحوکار کرنا ہوتا ہے۔ اس مقصد کے لیے مصفاہ استعمال کیے جاتے ہیں جو منتخب شدہ شکلبند فائل کی تفسیر کر سکتے ہیں۔ مثال کے طور پر pdf مصفاہ، pdf شکلبند فائل کے اندر عبارت کو پڑھنے کی صلاحیت دیتے ہیں۔
حوالہ جات

زمرہ:ٔتلاش
ریڈیو نشرکاری

بائیں|220px
نشرکاری (Radio broadcasting)، سے مراد سامعین کو برنامہ جات پہنچانے والے اشارات کی سنگنلنگ(Signaling) (distribution) ہے۔
مزید دیکھیے

* نشرکاری نیٹ ورک
* باریک نشر
* مردہ ہوا
* مشعۂ انٹرنیٹ
* بعیدنمائے انٹرنیٹ
* نشرکاری سیارچوں کی فہرست
* بعیدنمائی فنگاہ
* انسابی وسیط

ریڈیو نشرکاری
زمرہ:بعید ابلاغیات
زمرہ:چھوٹے پیغام خانوں کا استعمال کرنے والے مضامین
زمرہ:ریڈیو
زمرہ:نشرکاری
زمرہ:نشریاتی انجینئری
زمرہ:ویکی ڈیٹا سے مختلف مختصر وضاحت
اسٹوڈیو

مزید استعمالات کے لیے دیکھیے: فنگاہ (ضد ابہام)

تصغیر|300px|ایک ولندیزی فنکار کا خودپیکر (self portrait)
اسٹوڈیو یا فنگاہ (اور فن گاہ) (studio)، ایک فنکار یا کاریگر کا کمرۂ کار۔

سلیس الفاظ میں فنگاہ وہ کمرہ ہے جس میں کوئی فنکار اپنا فنّی کام سر انجام دیتا ہے۔ فنگاہ کا اِستعمال اداکاری، نقاشی، تعمیرات، بت تراشی، عکاسی، حراکیات، مشعہ یا بعیدنمائی نشرکاری اور موسیقاری جیسے مقاصد کے لیے کیا جا سکتا ہے۔
نیز دیکھیے

* درسگاہ
* ہواگاہ
* فنیات
* ایستگاہ


زمرہ:فنیات
زمرہ:کمرے
زمرہ:اسٹوڈیوز
زمرہ:تعلیمی ماحول
زیریں صوت

زیریں صوت (Infrasound) : ایسی آواز جس کا ارتعاش 20 سائکل فی سیکنڈ سے بھی کم ہو۔ انسان کی قوت سماعت کی زیریں سطح 20 سائکل فی سیکنڈ ہے۔ اس سے اندازہ یہ ہوتا ہے کہ وہ آواز جو انسان کی سمعی حدود سے باہر ہے۔
حوالہ جات
بیرونی روابط

* Inframatics, an international infrasound monitoring organization
* National Center for Physical Acoustics


زمرہ:آواز
زمرہ:صدائیات
زمرہ:صوتیات
زمرہ:ویکی ڈیٹا سے مطابقت رکھنے والی مختصر تفصیل
ویڈیو

ویڈیو یا منظرہ (video) سے مراد تحریک میں مناظر بنانے والی ساکن تصویروں کی ایک سلسلے کو برقیاتی طور پر حاصل، تسجیل(record)، عملیت، ذخیرہ کاری، ترسیل کاری اور نوتعمیر کرنے کی طرزیات ہیں۔

سلیس زبان میں یہ وہ طرزیات ہیں جس میں ساکن تصاویر یا شبیہات کو ایک لڑی میں ایسے ڈالا جاتا ہے کہ اُن کی حرکت سے ایک متحرک منظر تشکیل پاتا ہے۔ یا مختصراً، بعید نمائی نشرکاری کا وہ حصّہ جس کا تعلق متحرک تصاویر یا شبیہات سے ہے۔
مزید دیکھیے

* سمعہ (Audio)
* سجل(record)
* قطعۂ منظرہ (Video clip)
* رقمی منظرہ (Digital video)
* بعید نما (Television)
حوالہ جات

طاؤس ویڈیو

زمرہ:تاریخ ٹیلی ویژن
زمرہ:رقمی بعیدنما
زمرہ:فلم اور ویڈیو کی ٹیکنالوجی
زمرہ:ویڈیو
زمرہ:وسیطی اشکالبند
زمرہ:ٹیلی ویژن اصطلاحات
زمرہ:ڈیجیٹل ٹی وی
زمرہ:کامنز زمرہ جس کا ربط ویکی ڈیٹا پر ہے
فن کار

تصغیر|فن_کار
فن کار (artist) کی تعریف کافی وسیع ہے اور اِس میں فن کی تخلیق، فنیات کی ممارست (practice) اور/یا کسی فن کا مظاہرہ (demonstrate) کرنے سے متعلق سرگرمیاں شامل ہیں۔ روزمرّہ زندگی اور تعلیمی بحث، دونوں میں اِس سے مُراد صرف بصری فنون کا ممارس (practitioner) ہے۔
نیز دیکھیے

* فن
* تاریخ فن
* فنون بلحاظ خطہ
* فنون لطیفہ
* بشریات
* معاشرتی علوم

زمرہ:بشری پیشے
زمرہ:جمالیات
زمرہ:حرفکاران
زمرہ:فنکاران
زمرہ:فنیات
زمرہ:فنیاتی پیشے
زمرہ:فہرست ہائے فنون
زمرہ:ویکی ڈیٹا سے مختلف مختصر وضاحت
زمرہ:طرحبند
فن

فن کے دوسرے استعمال کے لیے دیکھیے: فنیات

فن (art)، عناصر کو ارادتاً اور تخلیقاً ایسے ترتیب دینے کی عملیت یا ماحصل جو احساسات و جذبات کو اپنی طرف راغب کرے۔ لفظ ”آرٹ“ بڑا جادوگر لفظ ہے جس پر منکشف ہوجائے، اس کی دُنیا بدل دیتا ہے اورکئی اس کی چاہ لیے اپنی زندگی برباد کر لیتے ہیں، مگر یہ ان پر اپنی معنویت نہیں کھولتا۔ انسائیکلو پیڈیا بریٹانیکا کے مطابق ”وہ حسین اشیا، فطری اظہاریا ایسے تجربے، جن کو بیان کیاجا سکے اوروہ ہنر جس کے عمل میں سوچ بھی شامل ہو، وہ آرٹ ہے۔ “

آرٹ کی فلاسفی کا مطالعہ کیا جائے تو مختلف مفکروں نے اپنے اپنے انداز میں اس کی تعریف متعین کی ہے، مگر حتمی طور پر ایک تعریف جس پر تقریباً سب متفق ہیں، و ہ یہ ہے کہ ”آرٹ انسانی جذبات کو دوسروں تک پہنچانے کا ایک راستہ ہے۔ “ روس کاکلاسیکی ناول نگار ”لیوٹالسٹائی“ آرٹ کی تعریف بھی انھی معنوں میں کرتا ہے۔ ارسطو اپنی فلاسفی میں آرٹ کو ایک اچھی نقل سے تعبیر کرتا ہے۔ جرمنی کا عظیم فلاسفر ”مارٹن ہائی ڈیگر“ آرٹ کو ایک ایسا طریقہ مانتا ہے، جس کے ذریعے کوئی اپنا آپ دوسروں تک پہنچائے۔ ”
مزید دیکھیے

* فنکار



زمرہ:بصری فنون
زمرہ:جمالیات
زمرہ:فنکاران
زمرہ:فنیات
زمرہ:ویکی ڈیٹا سے مختلف مختصر وضاحت
زمرہ:غیر لسانی ابلاغ
تالیف کلام

تالیفِ کلام مصنوعی طریقہ سے انسانی کلام پیدا کرنے کو کہتے ہیں۔ اس عمل کے لیے استعمال ہونے والے کمپیوٹر کو "کلام تالیف گر" کہتے ہیں، جو جامع استعمال کمپیوٹر پر سافٹوئیر کی صورت یا خاص استعمال ہارڈویئر پر مشتمل ہو سکتا ہے۔ عبارت سے کلام نظام عام زبان میں لکھی عبارت کو کلام میں تبدیل کرتا ہے؛ دوسرے نظام "علامتی لسانی نمائندگی" جیسے "صوتی انتساخ" کو کلام میں بدلتے ہیں۔

کلام کی تالیف تسجیل شدہ کلام کے شذروں، جنہیں قاعدہڈیٹا میں محفوظ کیا ہوتا ہے، کو جوڑ کر کی جا سکتی ہے۔ مختلف نظاموں میں محفوظ شدہ اکائیوں کی جسامت مختلف ہوتی ہے؛ نظام جس میں مسماع یا ثنائی مسماع اکائی استعمال ہو، سب سے زیادہ حیطہ فراہم کرتے ہیں مگر ممکنہ طور پر کم شفاف ہوتے ہیں۔ خاص استعمالی ساحہ صورتوں میں، پورے الفاظ یا جملے کو محفوظ کرنے سے اعلی معیاری اخراج حاصل ہوتا ہے۔ دوسری طرف، تالیف گر میں "صوتی سبیل" کا مثیل اور انسانی صوت (آواز) کے دوسرے خصائل کو شامل کرنے سے مکمل طور پر مصنوعی تالیف شدہ آواز اخراج کی جا سکتی ہے۔
بیرونی روابط

* flite
حوالہ جات

زمرہ:تالیف کلام
زمرہ:کمپیوٹری لسانیات
زمرہ:مصنوعی ذہانت کے اطلاقات
زمرہ:معاون ٹیکنالوجی
زمرہ:ویکی ڈیٹا سے مطابقت رکھنے والی مختصر تفصیل
صبرا و شاتيلا قتل عام

لبنان کے علاقہ صبرا اور شاتیلا میں واقع فلسطینیوں کے پناہ گزیں اڈے پر الکتائب نامی مسیحی ملیشیا، جسے اسرائیل کی سرپرستی حاصل تھی، نے 16 اور 18 ستمبر 1982ء میں نہتے فلسطینیوں کا قتل عام کیا۔ مسلح گروہ بنام الکتائب جو لبنان کی فلنججی جماعت کا رکن ایلی حبیقہ نے بنائی تھی۔ اس کو صبرا اور شاتیلا کے پناہ گزیں اڈوں میں پہنچانے کے لیے راستہ اسرائیلی فوجیوں نے فراہم کیا اور اس گروہ کے اراکین نے تین دن تک پناہ گزینوں کے اڈوں میں قتل عام کیا۔ اس بارے میں یہ بھی قیاس آرائیاں ہیں کہ اسرائیلی فوجی اس قتل عام کے بارے میں پہلے سے جانتے تھے کیونکہ اس قتل عام سے محض دو دن پہلے بشر الجمیل کا قتل ہوا تھا جو مسیحی مسلح لیڈر اور منتخب صدر تھے اور اس وجہ سے لبنان کی فلنجی جماعتوں اور مسلمانوں میں ایک طویل نفرت و دشمنی کا آغاز ہوا۔
اس قتل عام میں ہلاک ہونے والوں کی تعداد اب تک متنازع ہے، تاہم ایک اندازے کے مطابق 328 سے 3،500 تک مسلمان اس قتل عام کی نذر ہو گئے۔
تحقیقات و نتائج

اس قتل عام پر اسرائیل میں اور بین الاقوامی سطح پر شدید تنقید ہوئی کیونکہ صبرا اور شاتیلہ دونوں پناہ گزینوں کے اڈے اسرائیل کے زیر انتظام تھے۔ کچھ تجریہ نگاروں کا یہ بھی کہنا تھا کہ اسرائیل اس کارروائی میں بلا واسطہ طور پر ملوث ہے۔ شدید تنقید کے نتیجے میں اسرائیل نے ایک ‘‘کہان کمیٹی‘‘کے نام سے ایک تحقیقاتی کمیٹی تشکیل دی، کمیٹی کی تحقیقات کے مطابق اسرائیل اس قتل عام میں بالواسطہ ملوث پایا گیا۔ کمیٹی نے جاری کردہ رپورٹ میں کہا کہ اسرائیلی جرنیلوں اور ارباب اختیار کو انتقام کی ان کارروائیوں کا اندازہ تھا اور انھیں فلنجی گروہ کو پناہ گزینوں کے اڈے میں داخل نہیں ہونے دینا چاہیے تھا۔ ایرئیل شیرون کو ذاتی طور پر اس سانحہ کا ذمہ دار ٹھرایا گیا، جس نے متوقع “خون خرابے اور انتقام کے خطرے کو جانتے بوجھتے نظر انداز کیا اور خون خرابے کو روکنے کے لیے کوئی مناسب قدم نہ اُٹھایا“۔ تحقیقاتی کمیٹی نے سفارش کی کہ ایرئیل شیرون کو وزیر دفاع کے عہدے سے مستعفی ہوجانا چاہیے اور معمولی مزاحمت کے بعد ایرئیل شیرون مستعفی ہو گیا۔
حوالہ جات
بیرونی روابط

* رابرٹ فسک، 2001


زمرہ:اسرائیل لبنان تعلقات
زمرہ:انسانی حقوق کا استحصال
زمرہ:ایشیا میں نسل کشیاں
زمرہ:ایشیا میں نسلی صفایا
زمرہ:ایشیا میں 1982ء میں قتل
زمرہ:پناہ گزین
زمرہ:تاریخ بیروت
زمرہ:خواتین کے خلاف تشدد کے واقعات
زمرہ:دوران جنگ جنسی تشدد
زمرہ:صیہونیت
زمرہ:فلسطین میں خون ریزیاں
زمرہ:فلسطینی پناہ گزینوں کی تاریخ
زمرہ:قتل عام
زمرہ:لبنان میں اہل تشیع کے خلاف تشدد
زمرہ:لبنان میں بیسویں صدی
زمرہ:لبنان میں جنگی جرائم
زمرہ:لبنان میں خون ریزیاں
زمرہ:لبنان میں 1982ء
زمرہ:لبنانی خانہ جنگی
زمرہ:لبنانی مسلم
زمرہ:لبنانی مسیحی
زمرہ:مرگ انبوہ
زمرہ:مسلمانوں پر تشدد
زمرہ:مسلمانوں کے خلاف تشدد
زمرہ:مسیحیت اور تشدد
زمرہ:نسل کشی
زمرہ:1982ء کے تنازعات
زمرہ:1982ء میں خون ریزیاں
زمرہ:1982ء میں دہشت گردی کے واقعات
زمرہ:1982ء میں قتل عام
یروشلم سینڈروم

متلازمۃ القدس (jerusalem syndrome) ایک ایسے مذہبی سلوک اور ذھان (psychosis) کا نام ہے جس میں مذہبی وسواس (obsession) سے متاثرہ خیالات اور اوھام (delusions) کے ساتھ ساتھ مریضوں کے ذہن میں بیت المقدس کو کوچ کرنے یا اسے دیکھنے سے متعلق متعدد اقسام کے ھذیاتی تجربات رونما ہوتے رہتے ہیں۔ اس متلازمہ (syndrome) میں مبتلا افراد کا تعلق صرف یہودیت سے ہی نہیں ہوتا بلکہ مسیحیت میں بھی اس سے متاثرہ مریض پائے جاتے ہیں۔ اس قسم کی مذہبی ھذیانی کیفیات اس شخصیت کی بیت المقدس میں آمد پر نہایت واضح ہو جاتی ہیں اور وہاں سے واپس چلے جانے کے چند ہفتوں میں اپنی شدت میں کم ہو جایا کرتی ہیں اس کے باوجود بعض ماہرین اس کیفیتِ مرضِ نفسیاتی کی سببیات میں خود بیت المقدس کو بطور عامل یا وجہ تسلیم نہیں کرتے۔
حوالہ جات

زمرہ:تاریخ بیت المقدس
زمرہ:سنڈرومز
زمرہ:عقیدۂ مسیح
زمرہ:مذہبی سلوکیات
زمرہ:مناسک دین
زمرہ:نفسیات
زمرہ:یروشلم
زمرہ:یروشلم میں مذاہب
زمرہ:یروشلم کی ثقافت
زمرہ:ویکی ڈیٹا سے مطابقت رکھنے والی مختصر تفصیل
زمرہ:سفر
زمرہ:ذہنی عوارض
زمرہ:اضطراب کے عوارض
زمرہ:غیر طبعی نفسیات
قلندریہ

قلندریہ (، ، ) صوفیاء کا ایک سلسلہ ہے۔ ہندوستان میں یہ سلسلہ وحدت الوجود کے لیے بحر زخار کی حیثیت رکھتا ہے۔ سلسلہ چشتیہ کے بعد افکار ابن عربی کی شرح و توضیحات میں اس سلسلہ کو خاص مقام حاصل ہے بلکہ سلسلہ چشتیہ کے دور زوال میں اس سلسلہ نے اس خدمت کو اپنے ذمہ لے لیا تھا۔
بانی سلسلہ

اس سلسلہ کے بانی عبد العزیز عبد اللہ علمبردار مکی کو مانا جاتا ہے ان سے خضر رومی نے استفادہ کیایہ جب ہندوستان آئے تو قطب الدین بختیار کاکی کو یہ سلسلہ دیا اور خود چشتیہ سلسلہ حاصل کیا
خانقاہ کاکوری نے اس سلسلہ کے افکار کی جو کتابیں شائع کی ہیں وہ وحدت الوجود کی مکمل تصویر ہیں۔ اس سلسلہ نے شاہ محب اللہ الہ آبادی کے رسالہ تسویہ کی مفصل شرح بھی شائع کی تھی۔ شاہ مجتبی قلندر اور شاہ فتح علی قلندر کے مابین جو مراسلت ہوئی اس سے بھی عیاں ہے کہ وہ کن افکار کے حامل تھے۔ یعنی ان کے محبوب موضوع نفی خودی اور توحید وجودی ہیں۔
حوالہ جات

زمرہ:پاکستان میں تصوف
زمرہ:سلاسل تصوف
زمرہ:شیعی سلاسل تصوف
زمرہ:ویکی ڈیٹا سے مختلف مختصر وضاحت
گیارہویں شریف

گیارہویں شریف شیخ عبدالقادر جیلانی کی پیدائش سے منسوب ہے۔ غوث الاعظم کی نسبت سے ہر ماہ چاند کو گیارہ تاریخ کی منائی جاتی ہے۔ عموما ایسی محافل میں نعت خوانی، مناقب، ذکر و اذکار اور صلوۃ و سلام پڑھا جاتا ہے۔ گیارہویں شریف کی نسبت سے کی جانے والی محافل میں عموما لنگر کا اہتمام بھی کیا جاتا ہے۔ گیارہویں شریف کا مطلب یہ ہے کہ حلال، پاک چیز از جنس ماکول(کھانے کی اشیاء) و مشروب تیار کرکے فقراء و مساکین وغیرھم کو کھلا پلاکر اس کا ثواب حضور پُرنور غوث اعظم کی روح کو پہنچایا جاتا ہے۔
گیارہویں کی وجہء تسمیہ

’’کلیات جدولیہ فی احوال اولیاء اللہ، المعروف بتحفۃ الابرار ‘‘صفحہ29 میں بحوالہ ’’تکملہ ذکرالاصفیاء ‘‘گیارہویں کی وجہ تسمیہ یہ لکھی ہے کہ آپ ہر ماہ میں گیارہ تاریخ چاند کو عرس رسالت مآب صلی اللہ تعالٰی علیہ وآلہ وسلم کیا کرتے تھے اس وجہ سے گیارہویں آپ کے نام سے مشہور ہے۔

گیارہویں شریف ایصال ثواب کی ایک قسم ہے اور ایصال ثواب قران و حدیث سے ثابت ہے۔ شاہ عبد الحق محدث دہلوی گیارہویں شریف کے متعلق فرماتے ہیں:
:شیخ محقق شاہ عبد الحق محدث دہلوی اپنی کتاب ’’ماثبت من السنہ‘‘ میں لکھتے ہیں کہ میرے پیرومرشد شیخ عبد الوہاب متقی مہاجر مکی 9 ربیع الثانی کو غوث اعظم کو عرس کرتے تھے، بے شک ہمارے ملک میں آج کل گیارہویں تاریخ مشہور ہے اور یہی تاریخ آپ کی ہندی اولاد و مشائخ میں متعارف ہے۔
شاہ عبد العزیز اور گیارہویں شریف

سراج الہند محدث اعظم ہند شاہ عبدالعزیز محدث دہلوی گیارہویں کے متعلق فرماتے ہیں:

’’حضرت غوث اعظم رضی اﷲ عنہ کے روضہ مبارک پر گیارہویں تاریخ کو بادشاہ وغیرہ شہر کے اکابر جمع ہوتے، نماز عصر کے بعد مغرب تک قرآن مجید کی تلاوت کرتے اور حضرت غوث اعظم رضی اﷲ عنہ کی مدح اور تعریف میں منقبت پڑھتے، مغرب کے بعد سجادہ نشین درمیان میں تشریف فرما ہوتے اور ان کے اردگرد مریدین اور حلقہ بگوش بیٹھ کر ذکر جہر کرتے، اسی حالت میں بعض پر وجدانی کیفیت طاری ہوجاتی، اس کے بعد طعام شیرینی جو نیاز تیار کی ہوتی، تقسیم کی جاتی اور نماز عشاء پڑھ کر لوگ رخصت ہوجاتے‘‘
حوالہ جات

زمرہ:سلسلہ قادریہ
نیم محفوظ (ویکیپیڈیا)

نیم محفوظ کی اصطلاح ویکیپیڈیا پر ایسی مواقع پر استعمال کی جاتی ہے کہ جب کسی مقالے یا صفحے کو ترمیمات و تدوین کے لیے ایسے مقفل کر دیا جائے کہ صرف وہ صارفین ہی اس میں تدوینی خانے کا اختیار استعمال کر سکیں جو داخل نوشتہ ہو چکے ہوں۔ ایسا کرنے کی وجوہات عام طور پر متعلقہ صفحے کے متن کی نزاکت یا کسی جانب سے اندیشۂ جانبداری و تخریب کاری ہو سکتی ہیں۔ اس قسم سے نیم مقفل کیے گئے صفحات میں بالائی جانب مندرجہ ذیل یادآوری دکھائی دیتی ہے۔


زمرہ:ویکیپیڈیا